[{"text_idx": "#000002", "text": "Mae\u2019r \u2018Prosiect Llongau-U\u2019 yn coffa\u0301u\u2019r Rhyfel Mawr ar y Mo\u0302r ar hyd arfordir Cymru. Partneriaeth gwerth \u00a31 filiwn yw hi a fydd yn para am ddwy flynedd ac sy\u2019n cael ei hariannu gan Gronfa Dreftadaeth y Loteri a\u2019i harwain gan CBHC. Mae\u2019n darparu mynediad digyffelyb, am y tro cyntaf mewn 100 mlynedd, i olion 17 longddrylliad sy\u2019n gorwedd ar wely\u2019r mo\u0302r oddi ar arfordir Cymru. Mae\u2019r rhain yn rhan bwysig o dreftadaeth y Rhyfel Mawr ac eto ychydig iawn o ymchwil a wnaed i\u2019r safleoedd gwerthfawr hyn."}, {"text_idx": "#000003", "text": "Bydd rhaglen o arolygon geoffisegol morol yr ymgymerir a\u0302 hi gan y Ganolfan Gwyddorau Mo\u0302r Cymhwysol, Ysgol Gwyddorau Eigion, Prifysgol Bangor yn ystod y gwanwyn a\u2019r haf 2018 yn cofnodi data aml-baladr cydraniad uchel ar gyfer y 17 longddrylliad a ddewiswyd ar gyfer y Prosiect. Bydd gwaith arolygu ychwanegol gan y Gymdeithas Archaeoleg Forwrol yn cynnwys gwneud ffilmiau fideo o 5 o\u2019r llongddrylliadau hyn a chyfunir yr holl wybodaeth i greu modelau digidol rhyngweithiol 3D i\u2019w defnyddio ar wefan y Prosiect ac mewn arddangosfa deithiol."}, {"text_idx": "#000004", "text": "Bydd arddangosfa deithiol y Prosiect yn ymweld a\u0302 deunaw amgueddfa mo\u0302r yng Nghymru o fis Gorffennaf 2018 ymlaen, cyn dod i ben ym mis Rhagfyr 2019."}, {"text_idx": "#000005", "text": "\u2022 Mae\u2019r holl amgueddfeydd sy\u2019n darparu cartref i\u2019r arddangosfa deithiol wedi bod yn trefnu rhaglen o weithgareddau cymunedol, lle bydd gwirfoddolwyr o bob oed a chefndir yn ymgysylltu a\u0302\u2019r dreftadaeth hon i ddarganfod, datgelu ac adrodd hanesion y bobl a fu\u2019n gwasanaethu ar y 17 long a\u2019r bobl yr effeithiwyd arnynt gan y colledion a\u2019r rhyfel ychydig oddi ar arfordir Cymru."}, {"text_idx": "#000006", "text": "\u2022 Partneriaeth rhwng tri sefydliad, Comisiwn Brenhinol Henebion Cymru, Prifysgol Bangor a\u2019r Gymdeithas Archaeoleg Forwrol, yw\u2019r Prosiect hwn. Y Comisiwn Brenhinol yw\u2019r partner arweiniol, yn ganolbwynt ar gyfer y rhwydwaith o amgueddfeydd ac archifdai ar hyd arfordir Cymru sy\u2019n cynnal yr arddangosfa deithiol, ynghyd ag elusennau sy\u2019n cynrychioli pobl ifanc, persone\u0301l y lluoedd arfog, a gofal cymdeithasol."}, {"text_idx": "#000008", "text": "\u2022 Gellir cael mwy o wybodaeth am nodau\u2019r Prosiect a sut mae\u2019n cael ei ariannu yma:"}, {"text_idx": "#000009", "text": "\u2022 Gellir cael mwy o wybodaeth drwy gysylltu a\u0302: uboat@rcahmw.gov.uk ."}]